GOROSPE ELEZKANO (EAJ, 2015-12-23):
Zelako pena, Pinedo, benetan diotsut. Entzuteak pena eman dit, zelako garraztasuna.
Ezin dut ulertu, ezin dut ulertu nahiz eta zure alderdikoak ez izan, nik uste dut gogor, zintzotasunez, apaltasunez, konpromisoz eta zerbitzu publikoaren alde eta gure herriaren alde lan egiteko dagoen talde bateri...
...zintzotasunez, apaltasunez, konpromisoz eta zerbitzu publikoaren alde eta gure herriaren alde lan egiteko dagoen talde bateri horrelako mingotsagaz esatea iruzur egiten datozela, planidera lanetan datozela, negar egiten, beste gauza bat pentsatuz, fikzioa egiten eta interpretazio hutsa egitera, zelako pena.
Nik uste dut zuen moduko koalizio batek beste jarrera bat eduki beharko lukeela benetan herri honegaz, Gobernuan egon zein egon ez. Ez daukazue ezelango sinesgarritasunik eta diskurtso horregaz sinesgarritasun hori lortzea ezinezko egingo zaizue, ezinezko egingo zaizue. Lehenengo, errespetua guztiekin, errespetua pertsona guztiei, eta Jaurlaritzako kide guztiak  - legebiltzarkide guztiak -  pertsonak dira eta errespetua behar dugu. Ez da egongo esparrurik elkarlanerako honelako jarreragaz.
Alpistea errepartitzen dugula Aurrekontu honegaz. Begiratu, zuzenketaren bitartez aurkeztutako dirua 35 milioi eurotakoa izan da, Egibar jaunak esan egin zuen osoko zuzenketaren eztabaida egin zen egunean. Zuek aurkeztutako zuzenketak gutxiago ziren. Zuek diskurtso bat egin arren, zuzenketa horretaz egin izan duzuena da Jaurlaritzaren Aurrekontuari babesa eman.
Haciendo un análisis real como os dijo Egibar en el debate de la enmienda a la totalidad, haciendo un análisis real de las enmiendas que habéis presentado, lo que habéis hecho es darle el apoyo al Presupuesto del Gobierno Vasco porque sólo habéis presentado enmiendas reales por valor de 0,3, por un 0,3 %.
Bai, Urruzuno jauna. Ondo baino zuk zeuk esan zenuen kazetari batzuk hortik goitik dabizenak galdetu zizutenean, "¿pero es que es verdad que podemos utilizar el dinero que procede del TAV en la encomienda de gestión? Eta zuk esan zenuen "ez, ezin da erabili beste gastu ordaintzeko". Zuk zeuk.
Orduan, benetan praktikan egiteko modukoa izango litekeen bakarra 0,3. Zuok Jaurlaritzaren Aurrekontua ez duzue alde bozkatuko baina babestuko duzue, babestu duzue egin duzuenagaz, ez zarete izan gai partida berriak egiteko, diru batetik bestera mugitu.
Eta gainera, gure aurrekontu politikaren aurrean, zuek kudeatzen egon zarien denbora labur horretan egindakoa izanda, denok egin beharrekoa delako, bestela, ondorioak latsak izango litekeelako, horrela izanda, guri leporatzen diguzue hori egitea. Eta hori faltsukeria da. Eta herri honek behar du zintzotasuna faltsukeria barik eta herri honek behar du apaltasuna harrokeria barik. Bai, bai.
Nik sinesten dut zuk zure lana egiteko ahalegin guztia egiten duzula. Zuk proiektu bat defendatuko duzu eta nik beste bat, baina nik ez dut ipiniko zalantzan zure ahalegina zure proiektua defendatzeko. Eta nik hemen entzun izan dudan diskurtsoa negargarria da, negargarria da. Eta nik esango nuke benetan konpromisoa daukan talde bateri errespetua falta izan duzuela. Eta horrela guztion artean ez dugu egingo.
Edozein kasutan, argi gelditu daitela gure legebiltzar-taldeak lehendakariaren konpromisoagaz bat egiten duela, Euskadi elkarlanean aterako dugu talde guztiok, alderdi guztiok eta guztion artean Euskadi aurrera joango da.
Guk ez daukagu zalantzarik, Aurrekontua errealista eta ausarta da eta egonkortasuna ematen dio Euskadiri. Eta hori da behar duguna: Lasaitasuna, egonkortasuna, berba egitea, beharrezkoa denean eztabaidatzea eta elkar errespetua izatea.
Damborenea jaunak zabaldutako bidetik, zorion Eguberri ona pasatu daizuela eta urte berri ona guztiok.
Eskerrik asko.